החוג הישראלי לכלבי רוח הוא אחד מחוגי הגזע הוותיקים בהתאחדות הישראלית לכלבנות. החוג הוא עמותה רשומה, שמטרתה לקדם ולטפח את כל גזעי כלבי הרוח בישראל, ובמיוחד את גזע הסלוקי המדברי המקומי. החוג מנוהל על ידי מתנדבים, באמצעות ועד שנבחר באספה כללית שנתית.
היסטורית החוג.
החוג נוסד ב-1968. באותה עת היו בארץ רק כלבי סאלוקי מקומיים וכלבי אפגאנים מיובאים (מבית הגידול המפורסם Turkuman) .
בתחילת שנות ה-70 הגיעו גזעי כלבי רוח חדשים: גרייהאונדים הגיעו משווייץ ואנגליה, וויפטים מהולנד, מאנגליה ומארצות הברית. בורזוי מגרמניה ומאנגליה. הכלב הפרעוני, הגרייהאונד האיטלקי והוולפהאונד האירי הגיעו בשנות ה-80, ומגזעים אלו רק הגרייהאונד האיטלקי הקטן זכה לפופולריות.
גל העלייה הגדול מרוסיה בשנות ה-90 הביא עמו הרבה כלבי בורזוי, אולם גידולם של אלה ירד בהתמדה כעבור עשור.
אינטליגנציה זורמת
אינטליגנציה זורמת או אינטליגנציה נוזלית (fluid intelligence) היא היכולת לפתור בעיות חדשות ללא ידע מקדים.
מונח זה משתייך לאינטליגנציה גבישית ונוזלית המחלקת את גורם g לשני סוגים שונים של אינטליגנציות. האינטליגנציה הזורמת (Gf) היא מונח שנקבע במקור על ידי ריימונד קאטל , אשר הבדיל אותה מאינטליגנציה גבישית (Gc), המסתמכת על ידע קודם.
מאפיינים.
אינטליגנציה זורמת מורכבת ממספר יכולות, המאפשרות חשיבה מופשטת, הפעלת הגיון, ויסות קשב ולמידה של מידע חדש.
בהתאם לכך, האינטליגנציה הזורמת היא מרכיב מרכזי של החשיבה הלוגית והתפקודים הניהוליים. היא מקושרת גם ליכולת ההסתגלות למצבים חברתיים.
לאינטליגנציה הזורמת יש קשר חזק במיוחד לשטף של חשיבה מסתעפת, הכוללת המצאה של פתרונות מרובים עבור בעיה או מטלה מסוימת. בהתאם לכך ייתכן שהיא יכולה להסביר את הקשר בין מנת משכל ויצירתיות.
אינטליגנציה נוזלית
רס יודיקטה
צרטוזאור נסיקורניס
טל גל כהן
טל גל כהן הוא עיתונאי, מרצה ומומחה בינלאומי ליין, בירה ואלכוהול. נשיא מסדר אבירי הגריל בישראל.
ביוגרפיה.
נולד בשם טל כהן לרינה ומשה כהן וגדל בחולון. אמו הייתה מורה וכיום מרצה להעצמה נשית ואביו היה מנהל רכש. הוא האח בכור, אחיו, צחי כהן, הוא כירופרקטור ואחותו, אודליה כהן-גרין, היא מדיום ומאמנת אישית. בזמן התיכון הוריו נסעו לשליחות באוסטרליה והמשפחה התגוררה באדלייד, שם השלים את התיכון והחל לעבוד כעוזר ברמן במסעדה. הוא בוגר .Wine &amp; Spirits Academy of Australia - Adelaide S.A. בערבים החופשיים מלימודיו עשה קורס בבישול בירה וזיקוק משקאות חריפים. כששב לישראל התגייס לצה"ל ושירת כקצין קשר ואלקטרוניקה בחטיבת החרמון וסיים בדרגת רב-סרן במילואים. נבחר פעמיים כחייל מצטיין בידי אלוף פיקוד הצפון יורם יאיר ופעם אצל נשיא המדינה. לאחר שחרורו התחיל לעבוד כברמן בפאב הסימטה ביפו העתיקה ובסופי השבוע בקרלטון תל אביב. ב-1989 עבר קורס יין ביקבי כרמל מזרחי על מנת להכיר את יינות ישראל.
ב-1989 פתח את "אשכולות", בית הספר לברמנים הראשון בישראל. הוא פתח סניף נוסף בגבעתיים, אחר-כך באילת, בטבריה ובית הספר למלונאות תדמור בהרצליה. בשיאו מנה בית הספר שבעה סניפים ברחבי ישראל.
הוא העביר קורסי ברמנים ברשת בתי המלון ישרוטל, הולידיי אין, רשת מלונות דן, שרתון, הילטון, פתאל, מלונות אטלס, נפטון אילת.
העביר קורסים ליין ומשקאות חריפים בטכניון, תדמור, מכללת אילת ומכללת הדסה בירושלים.
בנה את מערך הברים של מלונות דן אילת, הרודס אילת, הולידיי אין קראון פלזה אילת והולידיי אין קראון פלזה תל אביב ולימים בנה את מערך היין של המלון הסקוטי בטבריה ושל מלון יערות הכרמל.
תוך כדי כך נתן ייעוץ ובנה תפריטי יין ואלכוהול למסעדות, מרשת ספגטים עד מסעדת רפאל.
ב-1991 הקים בר משקאות, יצר בלנד קפה והקים את האספרסו בר הראשון בישראל, ב"נקודה הירוקה", בטרמינל 1 בנמל התעופה בן-גוריון (בשטח הדיוטי פרי), הללו פעלו עד 1998
מאז שנת 1991 מרצה באוניברסיטאות ומכללות: הטכניון, מכללת הדסה, מכללת אילת, מכללת רופין, ובית הספר תדמור.
הוא בוגר בית הספר לפרסום מכללת עבודי קריאייטיב (1994).
ב-1996 הקים את "אשכולות אירועים", חברת שירותי הבר הראשונה בישראל שפעלה עד 2004.
בשנים 1995–2000 אימן את צוות האוויר של חברת התעופה אל על בידע ושירות של יין ואלכוהול.
בשנים 1995–2005 הדריך דיפלומטים של משרד החוץ בנושא יין ואלכוהול.
ב-2001 הקים את "איגוד הברמנים הישראלי".
הקים מחדש את "איגוד המסעדות הישראלי" והביא אותו לאלפיים חברים (2003-2001).
בשנים 2005–2011 שימש ככתב היין של העיתון גלובס, בו היה לו טור שבועי במיסטר G, מוסף סוף השבוע של גלובס. היה בעל טור על אפריטיף ודיג'סטיף ב"יין גורמה ואלכוהול" מיומו הראשון של המגזין ובשלב מסוים שימש אף כמבקר המסעדות של המגזין ותקופה קצרה גם בכתב העת "על השולחן".
הוא הבעלים היחיד של "IsraelWines פורטל היין הישראלי" אשר נוסד בשנת 1999 ומשנת 2013 גם החל לדרג את יינות ישראל ולהעניק להם ציונים.
בשנת 2006 ייסד ביחד עם שגיא קופר את פורטל "בקבוק" – העוסק ביינות, בירות, קוקטיילים ואלכוהול והיה הבעלים של "בקבוק" ביחד עם קופר עד לשנת 2012.
בשנת 2012 פיתח ביחד עם עמיר ויינשטוק את "יקבים", אפליקציה לטלפונים סלולריים, שמכסה כמעט את כל היקבים בישראל, מספקת עליהם מידע, מדרגת אותם ומדריכה כיצד להגיע אליהם.
הוא מנחה תוכנית מצולמת בשם "תשוקות יין", הקיימת ביו טיוב, המונה למעלה ממאה פרקים בני כ-8–10 דקות כל אחד.
מאז ינואר 2007 הוא מכהן כנשיא מסדר אבירי הגריל ישראל ושייך להנהלה העולמית של המסדר, המונה עשרים חברים.
הוא עבר קורס גישור ועוסק בכך לעיתים.
הוא חבר איגוד הוויסקי מאלט הסקוטי (Scotch Malt Whiskey Society) וחבר איגוד מומחי הקפה של ארצות הברית (specialty coffee U.S.A.).
משמש כשופט בתחרויות יין בישראל ובעולם, בהן "אשכול הזהב", "טרה וינו" ועוד.
מקיים הרבה סיורי יקבים.
נשוי מאז שנת 1993 לליאור גל, יועצת ארגונית ומכשירת ממונים על הטרדה מינית. לאחר נישואיהם צירף את שם משפחתה "גל" לשם משפחתו "כהן". הם מתגוררים ביישוב הקהילתי "מתן" והורים לשלוש בנות.
JACK הוא דימון שרת קול מקצועי המספק השהיה נמוכה בזמן אמת לנתוני קול ו-MIDI, ולתוכנות המיישמות את ממשק תכנות היישומים שלה.
JACK פותחה על ידי קבוצת JACK בהובלת פול דייוויס, ואשר זכה בשנת 2004 על עבודה זו בפרס הקוד הפתוח.
התוכנה מהווה תשתית חשובה בתוכנות קול מקצועיות בלינוקס, ובפועל קיימת כתקן מאז 2002.
השרת הוא תוכנה חופשית ומופץ תחת הרישיון הציבורי הכללי של גנו, והספרייה שלו מופצת תחת הרישיון הציבורי הכללי המוקטן של גנו המתירני יותר.
JACK Audio Connection Kit
משחק הפיראטים
בתורת המשחקים, משחק הפיראטים הוא סיטואציה המתארת דילמה של חלוקת שלל משותף בין כמה צדדים. תחת ההנחה שכל השחקנים במשחק הם רציונליים ומעוניינים אך ורק במיקסום רווחיהם האישיים. התוצאות המתקבלות במשחק הפיראטים יכולות להיחשב מפתיעות ואף נוגדות את האינטואיציה הראשונית שעולה לשמע תיאור המשחק. המשחק הוא גרסה של משחק האולטימטום כשזה מורחב ליותר משני שחקנים. דרך מקובלת לניתוח משחק הפיראטים היא אינדוקציה לאחור.
תיאור המשחק.
נתונה קבוצה של חמישה פיראטים. הפיראטים מסומנים באותיות formula_1. הפיראטים השיגו שלל משותף של 100 מטבעות זהב ועליהם להחליט על דרך לחלקם (לא ניתן לחלק מטבע בודד). כל הפיראטים הם רציונליים ומעוניינים להגדיל את הנתח האישי שלהם בחלוקה ככל הניתן.
על קבוצת הפיראטים מוגדר סדר מלא חזק כך ש-formula_2, כלומר הפיראט המסומן ב-formula_3 בכיר יותר מזה המסומן ב-formula_4, formula_4 בכיר יותר מ-formula_6 וכך הלאה.
המנגנון שלפיו מכריעים הפיראטים כיצד יחלקו את שללם הוא כדלקמן - הפיראט הבכיר מציע חלוקה של השלל. כל הפיראטים, כולל מציע ההצעה, עורכים הצבעה כדי להחליט האם לקבל את הצעת החלוקה או לא. אם ההצעה זכתה ברוב או נותרה בתיקו ההצעה מתקבלת. במידה ולא - הפיראט המציע מושלך מן הסיפון אל מותו והפיראט הבכיר מבין הנותרים מציע הצעת חלוקה משלו.
כאמור, הפיראטים מונעים אך ורק על ידי אינטרסים אישיים ואינם משתפים בהחלטתם שיקולים אלטרואיסטיים. אין להניח שהפיראטים יכבדו הסכמה כלשהי מלבד הכללים הבסיסיים שתוארו לעיל.
פתרון המשחק.
ניתן היה לצפות שהפיראט הבכיר formula_7, יציע הצעה שתקנה לו חלק קטן מהרווח כדי להבטיח לעצמו שחבריו לא יצביעו נגדו מתוך מטרה להקטין את הקבוצה החולקת ברווח. בפועל, התוצאה המתקבלת שונה.
נתבונן תחילה במקרה שבו נותרו שני פיראטים בלבד - formula_8 ו- formula_9. במקרה כזה יציע פיראט formula_8 חלוקה של 100 מטבעות לו ו-0 מטבעות לפיראט formula_9 היות שגם תיקו יספיק כדי לקבל את הצעת החלוקה ולכן אין לפיראט formula_8 כל סיבה להתחשב בפיראט formula_9.